
ilXyologia  si  nil  aliud  docet  quam  enumerationem 
muscidorum,  eorum  origines,  decursus  et  insertiones^ 
est  res  molesta  taediique  plena;  myologia  autem  com- 
parata, ad  quam  philosophiam Tcferre  studemus,  est, 
res  jucunda  et  suavitate  referta.  Quam  igitur  cum 
in  musculos  dorsi  et  cervicis  nuperrime  accommoda- 
tam respicis,  in  eo  haesitabis,  quod  muscido  spinali 
dorsi,  etsi  omnes  dorsi  musculi  in  cervice  simili  modo 
■repetuntur,  in  cervice  musculus  quidam  similis  ac 
conveniens  deest.  Rem  accuratius  explorare  operae 
pretium  mihi  videbatur;  valdeque  gavisus  sum,  quod 
celeberrimus  Henle  inter  cadavera  secanda  muscu- 
lum desideratum  spinali  dorsi  analogum  in  cervice 
mihi  demonstraverit.  Ex  hoc  tempore  plura  cadavera 
ad  indagandum  musculum,  nuin  sit  varietas  tantum. 


num  norma,  duce  doctissimo  Henle  secui,  et 
quae  ex  his  disquisitionibus  notatu  digna  profluerunt, 
in  libello  qugurali  communicavi. 

' Cadavera  perscrutanda  non  elegi  talia,  quae 
musculis  firmis  ac  bene  conformatis  excelluerint,  sed 
omnia,  quaecunque  sors  obtulit,  secanda  indagavi. 
Cadaverum  sectiones  et  musculi  nostri  in  quovis  ca- 
davere  conditionem  accuratius  descripsi,  quo  melius 
de  illo  judicari  possit. 

Cadaverum  indagandorum  opportunitas  mihi  data 
" erat  .ab  111.  Mue liero  et  Cei.  Froriep,  quibus  vi- 
ris propter  magna  erga  me  beneficia  publice  pio  gra- 
toque  animo  gratias  ago  quam  maximas.  Neque  mi- 
nus sempiternam  benevolentiae  memoriam  servare  de- 
beo Cei.  Henle,  qui  non  solum  hujusce  opusculi  rem 
tractandam  mihi  tradidit,  sed  etiam  in  re  ipsa  tra- 
ctanda, h.  e.  in  cadaveribus  secandis  maxima  in  me 
'collegit  officia. 


\ 

\ 

Priusquam  rem  ipsam  tractamus  et  ea,  quae  disquisi- 
tiones anatomicae  de  musculo  spinali  cervicis  docuerunt, 
communicamus,  ah  instituto  nostro  alienum  non  esse 
videtur  nonnulla  praemittere  de  analogia  musculorum 
dorsi  et  cervicis  atque  ea  conferre,  quae  in  scriptis  ana- 
tomicis de  musculo  spinali  cervicis  liuc  illuc  dispersa 
inveniuntur.  , 

' l ■ ''  * 

Cap.  I. 

Myologiae  comparatae  hucusque  viri  docti  operam 
multam  non  navarunt,  quia  doctrina  de  osteogenia,  fun- 
damentum quasi,  cui  reliqua  anatomiae  pars  superstruenda 
est,  non  satis  exculta  fuit.  Primus  Dumcril  (1)  plu- 
rium musculorum  analogiam  cum  ossium  analogia  illu- 

(1)  Ponsiderations  sur  les  rapporls  de  struelnre,  qu’on  pent 
oliserver  enlre  les  iks  et  les  muscles  du  tronc  cliez  lons  les  ani- 
inaux.  Meui.  danat,  coniji.  1808. 


stravit.  Postea  J o.  F r.  M e c k e 1 ius(l)  in  describendis 

* i 

musculis  haec  vel  illa  indicavit  et  typi  musculorum,  qui 
ad  truncum  pertinent,  universalis  inveniendi  periculum 
fecit.  Novissimo  tempore  J o.  M u c 1 1 e r (2)  de  muscu- 
lis comparatis  piulta  in  lucem  edidit  et  praesertim  eo- 
rum  musculorum,  qui  ad  latus  spinae  dorsalis  posterius 
jacent,  analogiam  illustravit,  ad  uberiorem  rei  expositio- 
nem  excitans  et  sperans  fore,  ut  e comparata  myologia 
et  osteologia  distinctior  et  accuratior  musculorum  eve- 
niret, descriptio.  Illustrissimi  magistri  (3)  sententiam  in 
comparandis  dorsi  et  cervicis  musculis  secutus  sum ; hanc 
breviter  mihi  liceat  exponere.  Mucllerus  igitur  dis- 
quisitionibus de  musculis  instituendis  sententiam  ex 
osteogenia  depromptam  praemittit  lianc:  processus  transr- 
versos  vertebrarum  colli  et  lumborum  maximam  partem 
respondere  costis;  avium  enim  et  amphibiorum  vertebrae 
colli  ct  lumborum  revera  costas  breves  spurias  cum 
sterno  non  conjunctas  ferunt , quae  quidem  in  omnibus 
vertebris  non  adsunt  et  pro  magnitudine  ita  variant,  ut 
brevissima  rudimentum  tantum  costae  liabenda  sit;  du- 
plici costae  cum  vertebra  conjunctione  foramen  proces- 

* 

suum  transversorum  cervicalium  oritur.  In  hominibus 
ccterisque  mammalibus  costae  illae  spuriae  vertebrarum 

_ i — . " i > 

(1)  Handbucli  der  menschliclien  Anatomie.  HaUe  1818.  Sy- 
$1  i>tu  tlcr  Tergi.  Anal.  ltalle  1828. 

(2)  Vergleicliemle  Anatomie  der  Myxinoiden.  Berlin  1835. 

(3)  J o.  MueUei  1.  c.  pag.  234. 


I , 'S 

cervicalium  ad  rudimentum  minimum  reductae  sunt  at- 
que  coalitae  cum  processu  transverso , ,-ita  ut  foraminis 
vertebralis  margo  internus  ad  processum  transversum, 

I 

margo  externus  seu  anterior  ad  capitulum  et  tuberculum 
costae  pertineat,  quod  c genesi  foraminis  vertebralis  in 

I 

avibus  obvia  magis  adhuc  elucet.  Praeterea  autem  a 
nonnullis  ostcologis  in  illis  hominum  ct  mammalium 
vertebris,  quae  costas  non  ferunt,  punctum  ossificationis 
accessorium  inventum  est.  Albinus(l)  punctum  ossi- 
ficationis non  solum  saepius  in  vertebrae  cervicalis  se- 
ptimae processibus  transversis,  sed  etiam  reliquarum  cer- 
vicis vertebrarum  interdum  observavit.  Jo.  Fr.  Meckc- 
lius  (2)  in  vertebra  colli  septima,  sexta,  quinta  ct  se- 
cunda punctum  ossificationis  invenit..  Beclard  (3) 
quoque  describit  punctum  illud  in  processu  transverso 
vertebrae  cervicalis  septimae  costaequc  conveniens  illud 
esse  declaret.  In  vertebris  lumbalibus  raro  punctum 
ossificationis  invenitur,  in  prima  quidem  saepius,  in  re- 
liquis rarissime.  Processum  accessorium  vertebrarum 
lumbalium  Muelleru  s (4)  convenientem  esse  contendit 
illi  parti  processuum  transversorum  vertebrarum  dorsa- 
lium, ad  quam  musculi  pertinent;  quam  ob  rem  proccs- 


(1)  Icones  ossium  foetus  pag.  54, 

(2)  Archiv  fur  Physiologie  B<1.  I , pag.  594.  Itamllincli  Aer 
mensdil.  A nat.  BA.  II,  p.  30. 

(3)  Meckels  Archiv  fiir  Pliysiologie.  Bil.  VI,  p.  413. 

(4)  L.  'C.  pag.  339. 

sui  accessorio  illi  musculi  inseruntur,  qui  in  vertebris 

1 I * 

dorsalibus  ad  processus  transversos  pertinent. 

Ex  his  igitur,  quae  de  ostcogenia  praemittenda  pu- 
tavimus, mvologiac  datur  haec  lex:  musculum  queudain 
spinae  dorsalis,  qui  in  regione  lumborum  et  cervicis  ne- 
que minus  dorsi  adest,  qui  in  parte  thoracica  a costis 
oritur  aut  costis  inseritur,  in  parte  lumbali  aut  cervicali 
a processibus  transversis  incipere  debere.  Qua  lege  data 
analogia  musculi  longissimi  dorsi  et  sacrolumbaris  cum 
transversali  cervicis  et  cervicali  descendente  (vel  potius 
adseendente)  melius  explicanda  erit.  Sacrolumbaris,  si 
in  regionem  thoracicam  pervenit,  decem  fasciculos  ab  in- 
fimis decem  costis  accipit,  dimittit  duodecim  fasciculos 
ad  costas  omnes  quatuorque  ad  processus  transversos 
quatuor  colli  vertebrarum  infimarum  se  inserentes;  ulti- 
mos illos  tres  fasciculos  atque  ultimas  jillas  tres  inser- 
tiones musculum  cervicalem  descendentem  nominant  ana- 
tomi,  quamvis  non  sit,  cur  haec  musculi  pars  musculum 
pcfculiarem  efficiat;  praesertim  cum  in  cadaveribus  mu- 
sculus cervicalis  a sacrolumbari  raro  sejunctus  sit;  si 
vero  in  demonstrationibus  publicis  uterque  musculus 
sejunctus  ostenditur,  hoc  artis  et  cultri  ope  fieri  solet. 

Longissimus  dorsi,  in  regione  thoracica  decurrens 
fasciculos  a processibus  transversis  omnium  vel  pluri- 
marum dorsi  vertebrarum,  intefdum  etiam  primae  ver- 
tebrae lumbalis  accipit  et  dimittit  fasciculos  externos 
margini  inferiori  costae  duodecimae  usque  ad  quintae, 

quartae  vel  tertiae  se  inserentes,  internos  ad  omnium 

processus  transversos  vertebrarum  dorsalium;  in  parte 
; . 1 

cervicali  dimittit  insertiones  simplices  ad  processus  trans- 
versos vertebrarum  colli;  simplices  ea  de  re,  quia  in 
colli  vertebris  costae  f ad  quas  in  parte  thoracica  fasci- 
culi pertinent,  cum  processu  transverso  coaluerunt,  Quin- 
que vel  sex  illi  fasciculi  accessorii,  et  nonnulli  a pro- 
cessibus obliquis  ultimarum  colli  vertebrarum  oriundi 
ex  anatomorum  decreto  originem  peculiaris  musculi, 

transversalis  cervicis,  producunt.  Ars  autem  melius  non 

\ 

sejungeret  ea,  quae  natura  conjunxit.  Qua  musculorum 
descriptione  praemissa,  analogia  partis  dorsalis  et  cer- 
vicalis per  se  explanata  esse  videtur. 

Semispinalem  dorsi  et  cervicis  omnes  fere  anatomi 
unum  et  integrum  musculum  habuerunt,  multique  jam 
describendo  eos  in  compendiis  sejungi  vetuerunt.  (No- 
tatu dignum  videtur,  quod  apud  Albinum  veteresque 
anatomos  musculus  semispinalis  nomine  spinalis  lauda- 
tur; cum  vero  haec  vox  apud  rccentiores  nusquam  in- 
veniatur, veniam  illam  musculo  infra  descripto  attribuendi 
nobis  assumsimus). 

Multifidus  spinae  ab  osse  sacro  uno  tenore  ad  colli 
secundam  vertebram  pertinet,  quare  de  eo  non  amplius 
dicendum  erit.  ^ 

Restant  minores  columnae  vertebralis  musculi.  Ifuc 
referendi  sunt  musculi  interspinales,  qui,  ad  vertebras 
colli  et  lumborum  duplices,  ad  latus  processuum  spiuo- 

sorum  jacent;  supremi  interspinales  nominibus  recti  ca- 
pitis postici  majoris  et  minoris  describuntur.  Ad  latus 

— “3  I 

processuum  spinosorum  vertebrarum  dorsi  inferiorum 

I 

interdum,  reliquorum  nunquam  interspinales  inveniuntur. 
Musculi  intertransversarii  in  vertebris  colli  duplices 

sunt,  sex  anteriores  totidemque  posteriores.  In  vertebris 

/ k 

lumborum  simplices  intertransversarii  ad  latus  anterio- 
rem jacentes  a plcrisquc  describuntur;  Muellerus  cos 
intertransversariis  colli  anterioribus  convenientes  esse  di- 
cit, intertransversariorum  colli  posteriorum  analogos  ex- 
plicat alteram  intertransversariorum  lumborum  seriem 
inter  processus  accessorios  jacentem,  quam  et  Albi- 
nus (1)  et  Socinmcrin  gius  (2)  descripserant.  In 
vertebris  dorsi  quoque  infimis  intertransversarii  poste- 
riores, qui  eundem  cum  intertransversariis  posticis  lum- 
borum situm  habent,  inveniuntur;  in  reliquis  dorsi  ver- 
tebris saepissime  desunt  sicuti  interspinales,  quia  propter 
firmam  dorsalium  vertebrarum  conjunctionem  vim  nul- 
lam habuerint.  Intertransversarii  anteriores  in  regione 
thoracica  non  inter  processus  transversos  sed  inter  co- 
stas applicati  sunt,  qui  in  compendiis  intercostales  no- 
minantur. Quae  cum  ita  sint,  non  dubitari  potest,  cur 
intertransversarii  dorsi  simplices,  contra  cervicis  et  lum- 
borum duplices  sint. 


(1)  Historia  musculorum  j>ag.  344. 

(2)  Vom  Bau  <1.  mensehl.  Ktfrpers.  B«l.  III,  p.  117. 

\ 

De  spinali  dorsi  nomlnm  sermo  luit  ea  de  re,  quia 
in  compendiis  musculus  quidam  illi  conveniens  frustra 
quaeritur,  in  cadaveribus  autem  invenitur  et  in  hoc  li- 
bello disquisitiones  de  illo  indagando  institutae  commu- 
nicantur. Accuratior  musculi  spinalis  dorsi  descriptio 
praemittenda  esse  milii  videtur,  quo  melius  ejus  cum 
spinali  cervicis  analogia  judicari  possit.  Musculus  spi- 
nalis dorsi  cum  longissimo  dorsi,  cum  multifido  spinae 
et  cum  semispinali  commixtus  in  parte  superiore  et  po- 
steriore crurum  vertebrarum  incumbit ; quatuor  vel  quin- 
que  capita  distincta,  quorum  inferius  longissimum  inter 
ca,  a latere  processuum  spinosorum  duarum  superiorum 
vertebrarum  lumbalium  et  duarum  vel  trium  infimarum 
dorsi  vertebrarum  oriuntur,  diu  tendinosa  tenuem  mu- 
sculum efficiunt,  qui  modo  se  scindit  in  quatuor  vel  octo 
capita  superiora  lateribus  processuum  spinosorum  verte- 
brarum dorsi  superiorum  sc  inserentia.  Albinus  (1)  ad- 
dit: «superiorum  tendines  in  fine  saepissime  cum  ten- 
dinibus semispinalis  connexi.  Cum  ejnsdem  carne  ipsa 
spinalis  caro  plerumque  leviter  connexa.»  S o em  me- 
ri ngius  (2)  asserit,  portiones  superiores  saepe  cum  ten- 
dinibus et  carne  semispinalis  dorsi  cohaerere. 

(1)  1.  c.  pag.  379. 

(2)  1.  c.  pag-  321. 

C ap.  II. 

-A.dnotationes  illas,  quae,  in  scriptis  veteruin  obviae, 
ad  musculum  spinalem  cervicis  referendae  sunt,  breviter 
exponere  mihi  liceat. 

Primus,  apud  quem  musculus  noster  laudatur,  est 
Cowper;  (1)  describit  musculum  oriundum  a proces- 
sibus spinosis  colli  pertinentemque  ad  processus  spino- 
sos. In  explanatione  ad  tabulas  (2)  dicit  haec : » a round 
slcnder  and  long  muscle,  which  J found  in  thissubjcct 
arising  from  the  spinal  process  of  the  sixth  vertebra 
and  ending  in  that  of  the  neck ; but  this  J liave  observM 
is  vvanting  in  most  subjects. « In  explanatione  tabulae 
LCVI  musculum  laudat  superspinalem,  quem  praeter 
hunc  locum  in  nullo  alio  commemorat;  in  tabula  illa 
satis  fortis  et  validus  delineatus  est;  oritur  cum  duobus 
capitibus  a processibus  spinosis  vertebrae  colli  quintae 
et  septimae,  inseritur  secundae.  In  libro  illo  (3),  quem 


(1)  Myotomia  reformala.  I.omlini.  1724.  fol. 

(2 ) Ilo  c.  Tali.  44. 

(3)  Aiiutomia  corporum  humanonnn.  Lugd.  Ralav.  1739. 

Cowper  tempore  posteriori  conscripsit,  musculus  ille 
nullo  loco  commemoratur. 

i , , * ' 

Jam  audiamus  Albinum  (1)  qui  in  describendo 
musculo  semispinali  (spinali)  cervicis  profert  haec:  -ali- 
quando commistus  Cum  multifido.  Vidi  ad  ventris  ejus 
partem  illam,  quae  spectat  spinas,  accedentes  fasciculos 
duos  carneos,  graciles , longos ; alterum  a spina  summa 
dorsi;  alterum,  qui  brevior  et  gracilior,  ab  extremo  cornu 
spinae  colli  tertiae  a dorso.  » Idem  dicit  paulo  post  in 
describendis  (2)  musculis  interspinalibus:  »his  aliquando 
additi  supernumerarii.  Vidimus  unum  a spina  ima  colli 

I i 

ad  quartam  pertinentem:  alium  a quarta  ad  sextam.  In 
aliis  ab  altero  latere  unum,  modo  a spina  secunda,  modo 
a ligamento  cervicis  circa  eam,  oriundum,  pertinentem- 
que  ad  sextam:  ab  altero  et  eum,  quem  modo  diximus, 
sed  graciliorem  et  praeterea  alium  a cornu  tertiae  ad 
sextae.- 

Socmmeringius  (3)  inter  varietates  musculi  se- 
mispinalis cervicis  verba  ad  musculum  nostrum  referenda 
commemorat  haec:  -bisweilen  tritt  noeli  eine  oder  an- 
dere  Portion  vom  Domfortsatze  des  Halswirbcls  zu  ilim  » 

et  inter  varietates  musculorum  interspinalium  cervicis:  (4) 
• , 

I 

(1)  Hisloria  musculorum  hominis.  Leidae  Batavorum  1734. 
pag.  302. 

(2)  L.  c.  pag.  384. 

(3)  Vom  Bau  des  meuschlichen  Kiirpers  Franldurt  1830. 
Th.  111,  pag.  218. 

L.  c.  pag,  224. 

bisweilen  fmilet  nian  auf  der  reclitcn  oder  der  linken 
Scite,  bisweilen  auf  beiden  noch  audere  Sfnskehi  zwi- 
sehen  den  Dornfortsatzcn  der  Hals  wirbel,  die  cin  auch 
wohl.zwci  Dorfornsatzc  iiberspringen  und  defshalb  lan- 
ger  ais  die  gcwohnlichen  Zwischcndofnmuskeln  werden. » 

Multo  autem  accuratius  et  distinctius  Jo.  Fr.  Mck-* 
kclius  de  musculo  nostro  loquitur  et  sententiam  pro- 
fert talem,  qua  musculi  interspinales  colli  supranumc- 
rarii,  qui  ab  autoribus  commemorantur,  musculo  spinali 
cervicis  convenientes  habendi  sunt.  Ejus  verba  sunt 

haec:  (1)  » nicht  seltcn  find en  sicli  ubcrzahligc  Zwischen- 

\ 

dornmuskeln  (musculi  interspinales  supranumerarii  s. 
supraspinales)  am  llalse,  wclche  oberllacblichcr  ais  dic 
vorigen  liegen  und  mehrerc  Wirbel  iiberspringen.  So 
findet  man  in  dcmselbcn  Korper  bisweilen  diinne 
scblankc  Muskeln,  die  von  der  Spitze  des  Dornfortsat- 
zcs  der  sechsten  oder  siebenten  zu  dersclbcn  Stelle  am 
zwcitcn  llalswirbcl  vcrlaufcn  und  unter  diesen  schwa- 
chere  vom  siebenten  zum  dritten  Ilalswirbel  gcliendc 
sowohl  diesc  ais  jene  auf  ciner  oder  auf  beiden  Seiten. 
Bisweilen  iiberspringen  auch  diese  iiberzabligcn  Mus- 
keln nur  eincu  kiirzeren  Zwiscbenraum.  Unstrcitig  sind 
diesc  iiberzabligen  Zwischendorninuskeln,  die  'nacli  mei- 
nen  Untersuchungen  haufiger  vorbandeu  sind  ais  feklcn, 
dem  Dornniuskcl  des  Riickens  analog  uml  waren  daher 

(1)  Handlmch  der  menschlichen  Auatomie.  Berlin  u.  Halle 
1016.  Bd/ll.  i-ag.  420. 

mit  Recht  ais  Dornmuskeln  des  Nackens  aufzuzahlen 

\ 

(Spinales  cervicis).  Doch  liegen  sic  gewohnlich  nicht  zur 
Seiie,  sondern  auf  den  Spitzen  der  Dornfortsatze.  Sie 
sind  immer  viel  freier  und  selbstandigcr  ais  dic  Biindel, 
>voraus  der  Dornmuskel  des  Riickens  bestcht,  ganz  nach 
dem  Typus  der  iibrigen  Halsmuskeln  und  der  Halswirbel. « 

Alia  in  libris,  qui  de  anatomia  conscripti  sunt  et 
antiquiore  et  rccentiore  tempore,  ad  musculum  nostrum 
referenda  non  invenimus;  mullum  abest,  ut  illi  jus  ci- 
vitatis in  compendiis  attributum  sit,  ut  in  compendiis 
nostrae  aetatis  usitatissimis  iisque  praeclarissimis  mu- 
sculus ne  verbo  quidem  laudetur.  E disquisitionibus, 
quas  de  musculo  indagando  in  cadaveribus  instituimus 
et  infra  accuratius  descriptas  communicavimus,  elucet: 

primum  analogiam  musculi  spinalis  cervicis  et  dorsi 
revera  adesse  et  multo  quidem  distinctiorem  ac  uberio- 
rem, quam  ipse  Mcckclius  concesserit,  quum  musculi 
illi  interspinales  supranumerarii  ad  minimum  tam  saepe 
si  non  saepius  ad  latus  processuum  spinosorum  quam 
in  illis  jaceant. 

secundum  musculos  illos  saepius  adhuc  quam 
Meckel  ius  obtinuerit,  adesse,  adeoque  praeter  normam 
esse  si  desint. 

tertio  non  solum  musculos  interspinales  supranu- 
merarios,  sed  etiam  fasciculos  accessorios  ad  musculum 
semispinalem  cervicis  a processibus  spinosis  oriundos 

ad  musculum  nostrum  spinalem  cervicis  pertinere. 

2 

Cap.  III. 

D'  > 

escriptio  cadaverum,  quae  secuimus  atque  varietatum, 

quas  musculus  spinalis  cervicis  in  quovis  praebuit. 

Praeparandi  mclhoilus,  quam  in  musculo  nostro 
indagando  secuti  sumus,  liacc  est:  cute  supra  processi- 
bus spinosis  inscisa  et  ad  utrumquc  latus  retracta  mu- 
sculus cucullaris  praeparatur,  in  medio  spinarum  et  sca- 
\ 

pulae  inscisionc  longitudinali  scinditur  et  ad  utrumque 
latus  reflectitur.  JMm.  rhomboideis,  serrato  postico  su- 
periori, splenioquc  capitis  et  colli  eadem  ratione  apta- 
tis ligamentum  nuchae  spinis  infixum  videmus.  Restant 
M.  M.  complexus  et  biventer  cervicis,  qui  aut  extrinse- 
cus retrahendi  aut  in  insertionis  loco  resecandi  sunt. 
Quo  facto  magna  sollertia  m.  semispinalis  cervicis  a carne 
versus  tendines  praeparandus  telaque  cellulosa  ex  angulo 

inter  ligamentum  nuchae  musculumquc  semispinalem  eli- 

/ 

minanda  est.  Tali  modo  brevi  temporis  spatio  ad  mu- 
sculum nostrum  pervenimus. 

* N 

I.  cadaver. 

Musculus  originem  ducit  a ligamento  nuchae  in  ea 


regione,  qua  lioc  incumbit  processui  spinoso  vertebrae 

t 

colli  sextae,  ab  initio  tendinosus  mox  abit  in  ventrem 
carneum  tenuiorem  ad  latus  dextrum  et  adscendit  ex- 

I . 

trinsecus  supra  processus  spinosos  et  dimittit  tendines 
tenues  filiformes,  angulo  fere  recto  abeuntes  a ventre, 
ad  processus  spinosos  vertebrae  colli  quintae,  quartae, 
tertiae  et  secundae.  Maxima  musculi  pars  superne  ten- 
dit ad  incisuram  bipartitam  processus  spinosi  vertebrae 
colli  secundae  in  illum  locum  se  inserens. 

II.  cadaver. 

1.  In  latere  sinistro  oriuntur  duo  fasciculi  a pro- 
cessu spinoso  vertebrae  colli  sextae  et  quintae,  quorum 
alter  ad  tertiam  pertinet  et  parvulum  ventrem  ad  secun- 
dam dimittit;  alter  a sexto  processu  spinoso  oriundus 
mox  dividitur  in  duos  fasciculos  l quorum  alter  pergit 
ad  insertionem  musculi  semispinalis  in  quarta  colli  ver- 
tebra; alter  progreditur  ad  processum  spinosum  tertiae; 
praeterea  fasciculus  ab  insertione  semispinalis  in  sexta 
tendit  ad  insertionem  semispinalis  in  quinta;  simili  modo 
a quinta  ad  quartam,  a quarta  ad  tertiam. 

2.  In  latere  dextro  quatuor  adsunt  fasciculi  inter 
binas  insertiones  semispinales  a vertebra  sexta  ad  se- 
cundam. 

Omnes,  quae  musculum  spinalem  efficiunt,  partes, 
non  solum  ad  latus  processuum  spinosorum  externum 
sed  etiam  illis  inferiorem  locum  habent. 

III.  cadaver. 

In  lioc  cadavere  quamvis  musculis  validissimis  prae- 
dito musculus  noster  in  utroque  latere  plane  defuit. 

IV.  cadaver. 

In  utroque  latere  tendinosus  oritur  a ligamento  nu- 
chae supra  sextam  colli  vertebram,  mox  iu  carnem 
abiens  in  utroque  latere  adseendit  et  secundae  vertebrae 
inseritur. 

V.  cadaver 

1.  In  latere  dextro  tendinosus  incipit  c processu 
spinoso  vertebrae  sextae  modo  bifidus  partim  quartae 
partim  tertiae  se  inserit;  in  regione  vertebrae  tertiae 
connexus  cum  origine  musculi  interspinalis  ab  eadem 
vertebra. 

2.  In  latere  sinistro  origo,  decursus  ct  insertio 
eadem, 

VI.  cadaver. 

In  hoc  infantis  cadavere  una  cum  musculi  semispi- 

t 

nalis  tendine  a quarta  vertebra  in  utroque  latere  oritur 
ad  epistropheum  pertinens. 

VII.  cadaver. 

1.  In  latere  dextro  tres  portiones  incipiens,  quarum 
prima  a processu  spinoso  vertebrae  colli  septimae  ct  a 
ligamento  nuchae  supra  illam  oritur,  atque  in  capita  duo 
se  scindens  hoc  ad  secundae  illud  ad  tertiae  vertebrae 
processum  spinosum  mittit;  portio  secunda  a sexta  oriunda 
ad  quartam  et  tertiam  adseendit;  tertia  portio  a sexta 

vertebra  ad  latus  externum  et  inferius  portionis  secun- 
dae oritur  et  pergit  ad  tendines  mnsculi  semispinalis 
cervicis  eos,  qui  ad  vertebram  tertiam  et  quartam  per- 
linent. 

2.  In  latere  sinistro  conditio  eadem  si  excipis  por- 
tionem tertiam,  quae  hic  non  adest. 

VIII.  cadaver. 

In  hoc  juvenis  satis  validi  cadavere  deest. 

IX.  cadaver. 

In  utroque  latere  a tendine  musculi  semispinalis  ad 

vertebram  sextam  pertinente  tendinosus  incipit  et  mo- 

% , 

dice  increscens  venter  pergit  ad  processum  spinosum 
quintae. 

X.  cadaver. 

1.  In  dextro  latere  a processu  spinoso  sextae  et  a 
tendine  musculi  semispinalis  ad  illam  pertinente,  in  ca- 
pita duo  se  scindens,  quorum  alterum  se  inserit  proces- 
sui spinoso  quartae  et  tendini  musculi  semispinalis  ejus- 
dem vertebrae;  alterum  processui  spinoso  secundae  se 
inserens  fasciculos  a tendine  musculi  semispinalis  quar- 
tae vertebrae  excipit.  Portio  profunda  praeter  illam  ab 
insertione  semispinalis  in  quarta  vertebra  ad  ejus  inser- 
tionem in  tertia  pertinet. 

2.  In  latere  sinistro  a processu  spinoso  sextae  ad 
eum  quartae,  praeterea  fasciculus  accessorius  a tendine 
semispinalis  quartae  vertebrae  ad  processum  spinosum 
secundae. 

XL  cadaver. 

Plane  dccst,  quamvis  reliqui  musculi  validi  et  bene 
formati. 

XII.  cadaver.  s 

Simplex  incipit  tendo  a margine  superiore  proces- 
sus spinosi  sextae;  musculus  partiin  supra  partim  inter 
processus  spinosos  bifidos  jacet.  Tendo  in  regione  quin- 
tae vertebrae  bipartitur  et  abit  in  ventres  carneos,  quo- 
rum uterque  dimittit  extrinsecus  plures  tendines  ad  pro- 
cessum spinosum  quartae  pertinentes;  tum  venter  in  ten- 
dinem rursus  abiens  inseritur  mucroni  tertiae.  Prae- 
terea a ligamento  nuchae  fasciculi  nonnulli  oriundi  cum 
ventre  semispinalis  conjunguntur. 

XIII.  cadaver. 

A septima,  sexta  et  quinta  incipiunt  tendines  modo 

i 

in  carnem  abeuntes  et  se  inter.se  conjungentes  produ- 
cunt ventrem  satis  gracilem,  qui  processui  spinoso  ver- 
tebrae colli  secundae  se  inserit.  Talis  est  utriusque  la- 
teris conditio. 

XIV.  cadaver. 

Fasciculus  a parte  laterali  processus  spinosi  verte- 
brae dorsi  secundae  et  primae  biUdus  in  tendines  duos 
ad  tertiam  et  quartam  colli  vertebram  pertinentes,  con- 
nexos cum  tendine  musculi  semispinalis.  Alter  fascicu- 
lus a processu  spinoso  quintae  et  a ligamento  nuchae 
supra  illam  ad  processum  spinosum  epistrophei. 

In  dextro  latere  a prima  dorsi  vertebra  et  a septima 

colli  duo  tendines  producunt  carnem  communem,  quae, 
fasciculo  secundo  sinistri  lateris  conveniens,  epistropheo 
inseritur.  Praeterea  a processu  spinoso  primae  dorsi 
vertebrae  venter  modice  increscens  ad  tertiam  colli  ad- 
scendit. 

XV.  cadaver. 

In  hoc  gracilis  puellae  cadavere  tendo  fortis  inci- 
pit a latere  processus  spinosi  septimae  colli,  tendo  te- 
nuis a processu  spinoso  sextae,  uterque  se  conjungens 
ad  cpistrophcum  cum  semispinali  commistus  adscendit. 
Praeterea  adest  fasciculus  accessorius  a quinta  ad  ter- 
tiam. In  latere  sinistro  conditio  eadem  excepto  fasci- 
culo accessorio. 

XVI.  cadaver. 

A processu  spinoso  septimae  et  ligamento  nuchae 
ad  tendinem  musculi  semispinalis  vertebrae  colli  tertiae 
adscendit. 

Cap.  IV. 

^lequuntur  ca,  quae  e descriptis  cadaveribus  conclu- 
dere licet. 

Primum  igitur  musculi  nostri  conditionem  valde 
variam  esse  elucet.  Saepius  musculus  in  utroque  ejus- 
dem hominis  latere  diversus.  Rarissime  plane  decst,  et 
adnotatione  dignum  est,  quod  cadavera,  in  quibus  mu- 
sculum non  invenimus,  musculis  validis  cxcelluerunt, 
unde  verisimillimurn  fit,  coalescendo  cum  aliis  musculis 
eum  potius  disparere  quam  revera  deessc. 

Quoad  situm,  musculum  modo  processibus  spinosis 
incumbentem,  modo  ad  eorum  latus  jacentem  vidimus; 
quandocunque  incumbebat,  utriusque  lateris  musculi  in 
unum , conjuncti  erant.  Origines  et  insertiones  ca  ra- 
tione variant,  ut  modo  ab  ipsis  ossibus,  modo  a liga- 
mentis prope  ossa  oriantur  et  ad  illa  pertineant.  Capita 
non  raro  (vide  cadav.  I,  IV,  VII,  XII,  XVI)  a ligamento 
nuchae  incipiunt  et  ab  insertionibus  musculi  semispina- 
lis; saepius  illis  se  inserunt;  unde  fasciculos,  quos  ad 
semispinalem  accessorios  esse  autores  putant,  ad  nostrum 
musculum  pertinere  juro  contendimus. 

Neque  minus  magnitudo  et  extensio  musculi  varia, 
ejusque  conformationis  varii  gradus.  Maximam  vidimus 
extensionem  in  cadavere  XIV. , in  quo  a secunda  dorsi 
vertebra  ad  epistropheum  adseendebat ; minimam  in  ca- 
davere IX.,  in  quo  fasciculus  unus  a sexta  ad  quintam 
vertebram  pertinebat.  Quicunque  inter  hos  et  magnitu- 
dinis et  formationis  intermedii  sunt  gradus,  eos  in  ca- 
daveribus observavimus. 

Si  complicationem  spectamus,  interdum  singulas 
portiones  sejunctas  vidimus,  ita  ut  duo  vel  tres  fasci- 
culi alter  prope  alterum  jaceant;  interdum  plurcs  origi- 
nes animadvertimus  se  conjungentes  et  ventrem  produ- 
centem communem,  qui  rursus  in  plurcs  tendines  desiit. 
Quae  musculi  conditio  maxime  ejus  cum  musculo  spi- 
nali dorsi  analogiam  demonstrat. 

Sectionibus  cadaverum  supra  communicatis  muscu- 
lum spinalem  cervicis  describere  tentamus  talem,  qualem 
secundum  regulam  ac  normam  esse  censemus:  saepissime 
a processu  spinoso  sextae  et  quintae  colli  vertebrae,  in- 
terdum ab  eo  septimae ,,  a processu  spinoso  vertebrae 
dorsi  primae  et  secundae,  interdum  a tertia  cdlli  vertebra 
plurcs  oriuntur  fasciculi,  ab  initio  tendinosi,  qui  mox  in 
1 carnem  abeunt,  unum,  duo  vel  plurcs  processus  spinosos 
itranssiliunt  et  frequenter  secundae,  non  raro  tertiae  et 
quartae  se  inserunt.  Origines  saepe  cohaerent  cum  li- 
gamento nuchae,  interdum  cum  insertionibus  musculi  se- 
j . mispinalis  cervicis  similiqun  modo  insertiones  musculi 

spinalis  cum  insertionibus  semispinalis  connexae  sunt. 
Musculus  noster  interdum  deest,  sed  raro  et  rarius,  quam 
e Mcclcclii  verbis  (1)  suspicari  debemus.  Saepius  loco 

musculi  nostri  singuli  tantum  fasciculi  inter  insertiones 

\ 

semispinalis  inveniuntur;  saepius  in  complures  musculos 
dissolutum  quasi  observavimus,  quorum  alii  ad  processus 
spinosos  pertinebant,  alii  ad  insertiones  musculi  semispi- 
nalis, quos  fasciculorum  accessoriorum  speciem  referre 
vidimus. 

Sin  igitur  hanc  descriptionem  cuin  illa  musculi  spi- 
nalis dorsi,  quam  supra  protulimus,  comparamus,  amborum 
similitudinem  et  analogiam  permagnam  esse  elucet.  Utcr- 
quea  processibus  spinosis  ad  processus  spinosos  adseendit; 
utriusque  tendines  ventrem  communem  efficiunt,  utrius- 
que  venter  in  tendines  rursus  se  scindit.  Cum  musculi 
longissimi  dorsi  parte  cervicali,  sicut  spinalis  dorsi,  spi- 
nalis cervicis  connexus  esse  nequit,  quia  in  hac  cervicis 

/ 

regione  inter  utrumque  musculum  versatur  musculus  se- 

N. 

mispinalrs  capitis  (biventer  cervicis  et  complexus);  con- 
nexus autem  cum  semispinali  et  spinali  dorsi  et  cervici» 
communis. 

Si  numerum  originum  et  insertionum  respicimus, 
spinalis  dorsi  vix  certiorem  sequitur  regulam  quam  spi- 
nalis cervicis.  Est  peculiaris  utriusque  musculi  natura, 
quod  origo  suprema  ab  insertione  infima  distat  una  vel 

\ N 

(1)  L.  e.  Th.  II.  i»ag.  421. 

pluribus  vertebris,  quo  fit,  ut  musculus  secundum  vectis 
leges  majorem  habeat  se  contrahendi  vim. 

Situs  ad  latus  processuum  spinosorum  utrique  com- 
munis, et  casus  ille,  in  quo  spinalis  cervicis  processibus 
spinosis  incumbit,  quem  solum  Meckelius  cognovisse 
«detur,  praeter  regulam  est,  equidem  si  disquisitiones 
nostras  respicimus,  quae  unum  tantum  ejusmodi  casum 
exhibent  (XII). 

Ex  his  igitur  omnibus,  ex  analogia  completa  mu- 
sculi spinalis  dorsi  et  cervicis,  et  eo,  quod  spinalis  cer- 
vicis rarissime  deest,  ex  illa  virorum  doctissimorum  sen- 
tentia, omnes  dorsi  musculos  in  cervice  repeti,  meo  quo- 
dam jure  concludere  mihi  videor,  musculum  spina- 
lem cervicis  (nomen  a Mcckclio  (1)  accepi)  ad 
x , * 
musculos  illos  pertinere,  qui  corpori  humano 

normales  sint. 


, ' (1)  L.  c.  Th.  II.  pag.  421. 

C’ap.  V. 

Reliquum  est,  ut  pauca  illa,  quae  ex  anatuinia  compa- 
rata de  musculo  nostro,  in  mammalibus  obvio,  cognita 
sunt,  proferam.  Minime  mirandum  est,  quod  non  multa 
hucusque  de  hac  re  compertum  habeamus,  cum  mvologia 
comparata  paullisper  tantum  tractata  sit.  Affero  illa, 
quae  Meckclius  (l)  de  musculis  interspinalibus  mam- 
malium communicat:  «in  nonnullis,  verbi  causa  in  mu- 
stela marte  et  in  lutra  musculus  interspinalis  validissi- 
mus invenitur,  qui  supra  solito  obvios,  quibuscum  arcte 

cohaeret,  a processu  spinoso  vertebrae  thoracis  prima  us- 
* 

que  ad  secundam  colli  vertebram  pertinet.  Similem  mu- 
sculum in  phoca  vitulina  vidi  a quarta  et  quinta  thoracis 
vertebra  ad  tertiam  et  quartam  colli  vertebram  satis  di- 
stincte a musculis  solitis  infra  jacentibus,  et  hic  firmis 
interspinalibus  sejunctum.  In  aliis  generibus  hucusque 
hos  musculos  frustra  quaesivi.* 


(1)  System  der  vergleichenden  Anatoinie. 

VITA. 


Julius  Ileilenbeck  Barmensis.  Naius  sum  mense  Septem- 
bri  anni  MDCCCX  patre  Friderico , matre  Joanna  Elisa- 
bethn  e gente  Siepertnani i;  patrem  adhuc  vivum  veneror, 
matrem  jam  puero  mihi  morte  ereptam  sincerrima  teneo 
memoria.  Fidem  cvangelicam  confiteqr.  Primis  litte- 
rarum rudimentis  tum  in  urbis  patriae  scholis  publicis 
'tum  a praeceptoribus,  qui  ad  educandos  gentis  nostrae 
pueros  ac  puellas  privatim  arcessiti  erant,  imbutus,  anno 
aetatis  decimo  tertio  Pusscldorpium  missus  sum,  ubi  in 
(Gymnasio  tunc  temporis  Kortueinin  et  Hrueggcmanno  di- 
rectoribus florente  litteris  humanioribus  operam  nava- 
rrem.  Annis  quinque  et  dimidio  praeterlapsis,  testimo- 
nio maturitatis  instructus  ad  almam  litterarum  universi- 
tatem Fridericam-Guilelmam-Rhenanam  transii,  ubi  a re- 
ctore magnifico  a Droste-Huellshoff  civium  academicorum 


numero  adseriptus,  apud  reverendum  ordinis  theologo- 
rum decanum  Gieseler  Aomen  professus  sum.  Per  an- 
num Bonnae  versatus  sum;  tunc  Berolini  annum  trans- 
egi et  denique  Bonnam  iterum  petii.  Itaque  postquam 
per  tres  annos  sacrosanctae  theologiae  totum  me  dede- 
ram, mense  Januario  anni  MDCCCXXXIII  Confluentias 
ad  examen  pro  venia  concionandi  rite  superandum  me 
contuli;  quo  superato  in  patriam  redii,  ut  omnibus  re- 
bus, quae  ad  munus  ecclesiasticum  administrandum  ne- 

i 

cessariae  sunt,  studium  ac  operam  navarem.  Mox  vero 
propter  nimiam  theoriarum  subtilissimarum  copiam  sa- 
crosancta theologia  in  dies  minus  minusque  animo  oble- 
ctamentum fuit,  contra  medicinae  studium  ita  mc  cepit, 
ut  maximo  animi  ardore  ad  illam  properarem.  Quare, 
adnuente  patre  optimo  dilectissimo,  mense  Majo  anni 
supra  laudati  acadcmiam  illustrissimam  Bcrolioenscm  mc 
contuli  et  rectore  magnifico  IVeiJsio  civibus  academicis 
adseriptus  apud  spectabilem  ordinis  medicorum  decanum 
Ul.  Osann  nomen  dedi.  Quum  autem  scholis  philoso- 
phorum  jam  prius  theologiae  studiosus  interfuissem,  pror- 
sus ad  medicinam  ipsam  me  converti  et  virorum  doctis- 
simorum ac  praestantissimorum  praelectionibus  interfui  his: 
111.  Knntlm  de  botanice,  Ccl.  Wiegmann  de  zoologia, 
Cei.  Rose  dc  mincralogia,  111.  Schlemmii  dc  osteologia, 
de  chemia  cxpcrimentali  111.  Mitscherlich,  dc  physice  C cl. 
Magnus,  111.  Muelleri  dc  anatomia  hominis,  dc  anatomia 
comparata,  dc  physiologia  nec  non  dc  anatomia  pathoH 

logica,  111.  Osann  de  materia  medica,  111.  II<m i de  thera- 
pia speciali  et  generali  nec  non  de  morbis  syphiliticis. 

/ Cadaveribus  secandis  per  hibernum  semestre  duci- 
bus 111.  Mnellcro  et  Schlemmio  occupatus  fui. 

Mense  Junio  anni  MDCCCXXXV,  ut  legi  reipnbli- 
cae  satisfacerem,  duce  Cei.  Krause,  suscepi  munus  chir- 
urgi militaris. 

Praelectiones  clinicas  tum  chirurgicas,  medicas,  tum 
oplithalmiatricas,  tum  obstetricias  frequentavi  Illustrissi- 
morum  et  Celeberrimorum  virorum  Rust,  Barteh,  True- 
sfedt,  Juengken,  JVolff,  Jiarez,  Kluge. 

Operationum  in  cadavere  instituendorum  dux  milii 
fuit  111.  Schlemmius. 

Atque  his  quidem  omnibus  viris  illustrissimis  et 
celeberrimis  pro  tot  tantisque  in  me  et  beneficiis  et  bene 
meritis  vel  maximas  gratias  ago,  gratoque  animo  eorum 
semper  servabo  memoriam. 

Tentaminibus  vero  quum  philosophico,  tum  medico, 

. . 1 

examineque  rigoroso  coram  gratiosa  facultate  medica 

rite  superatis,  spero  fore,  ut,  dissertatione  thesibusque 

publice  defensis,  summi  in  utraque  medicina  honores  in 

me  conferantur. 


THESES  DEFENDENDAE. 


j Arteriarum  contractilitas  nihil  facit  ad  sanguinis  cir- 
cuitum. 

2.  Trepanatio  in  aetate  infantili  rejicienda  est. 

3.  Ligatura  vasorum  praeferenda  torsioni. 

4.  Signa  physicalia  valde  dubia  sunt. 

5.  Vis  mcdicatrix  naturae  medicaminibus  multo  cfficacior. 

